ওয়েবডেস্কঃ বৃহস্পতিবার রেহাম খান নিজের আত্মজীবনী প্রকাশ করেন৷ নিজের দশ মাস বয়সের বৈবাহিক সম্পর্ক নিয়ে যাবতীয় ক্ষোভ উগরে দিয়েছেন তিনি৷ এমনকি বেশ কিছু বিস্ফোরক মন্তব্যও করেছেন তিনি। শুক্রবার তার বিস্তারিত তথ্য প্রকাশ্যে আসে। দেখা যায় প্রতিটি ঘটনার পুঙ্খানুপুঙ্খ বিবরণ দিয়েছেন রেহাম৷ জানিয়েছেন কতটা খারাপ মনের মানুষ ইমরান৷ রেহাম আরও বলেছেন ইমরান নাকি নিজে তাঁর পাঁচটি অবৈধ সন্তানের কথা স্বীকার করেছেন তাঁর সামনে৷ আর সেই সব অবৈধ সম্পর্ক কখনও প্রকাশ্যে না আনার কথাও জানিয়েছিলেন ইমরান৷ নিজেদের বিয়ে টিঁকিয়ে রাখতে সেই সব মহিলারা কখনই নাকি প্রকাশ্যে আসবে না বলে দাবি ইমরানের৷